กรมธนารักษ์ยันไม่ผลิตเพิ่มจองวันแรกเหรียญเงินหมด
แห่จองเหรียญที่ระลึกวันแรกทั่วประเทศสุดคึกคัก เหรียญเงิน 399,999 เหรียญหมดเกลี้ยง เหรียญนิกเกิลจอง 26.45 ล้านเหรียญ
23 ส.ค. 2560

แห่จองเหรียญที่ระลึกวันแรกทั่วประเทศสุดคึกคัก เหรียญเงิน 399,999 เหรียญหมดเกลี้ยง เหรียญนิกเกิลจอง 26.45 ล้านเหรียญนายพชร อนันตศิลป์ อธิบดีกรมธนารักษ์ เปิดเผยว่า ในวันแรก (22 ส.ค.) เปิดแลกเหรียญที่ระลึกในโอกาสพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร มีประชาชนให้ความสนใจจองมากกว่าที่คาดไว้มาก โดยเฉพาะที่กรมธนารักษ์ได้เตรียมรับจองไว้ประมาณ 200 ราย 600 สิทธิ แต่ก็มีประชาชนมาเกินกว่าที่คาดหลายร้อยคน ซึ่งในวันต่อไปขอแนะนำให้ประชาชนที่ต้องการแลกเหรียญทองแดงรมดำพ่นทราย ให้มาแลกที่กรมธนารักษ์ได้ แต่ถ้าเป็นเหรียญที่ระลึกชนิดอื่น ให้จองที่ธนาคารพาณิชย์ทุกสาขาทั่วประเทศเพราะมีแถวสั้นกว่าสำหรับยอดสรุปยอดเหรียญใน วันแรก 22 ส.ค. 2560 เหรียญที่ระลึกทองคำ ราคาเหรียญละ 5 หมื่นบาท เหลือ 11,190 เหรียญ จากยอดผลิต 99,999 เหรียญ เหรียญที่ระลึกเงิน ราคาเหรียญละ 2,000 บาท ยอดจองเต็มหมด 399,999 เหรียญ ตั้งแต่เวลา 15.20 น.เหรียญที่ระลึกทองแดงรมดำ พ่นทราย ราคาเหรียญละ 3,000 บาท เหลือ 4,972 เหรียญ จากยอดผลิต 39,999 เหรียญ และเหรียญที่ระลึก คิวโปรนิกเกิล ราคาเหรียญละ 100 บาท เหลือ 26.45 ล้านเหรียญ จากยอดผลิตทั้งหมด 39,999,999 เหรียญทั้งนี้ บรรยากาศเปิดจองเหรียญ ที่ระลึกในโอกาสพระราชพิธีถวาย พระเพลิงพระบรมศพ ในวันแรก (22 ส.ค.) มีประชาชนเข้ามาต่อแถวจอง จำนวนมาก ซึ่งส่วนใหญ่ต้องการเก็บเหรียญไว้เป็นอนุสรณ์ที่ระลึก และมีไว้เคารพสักการะถึงพระมหากรุณาธิคุณที่พระองค์ทรงครองสิริราชสมบัติ และได้ทรงปฏิบัติพระราชกรณียกิจ อันมีคุณประโยชน์ต่อพสกนิกรชาวไทยนานัปการมายาวนาน 70 ปี